钦定古今图书集成/理学汇编/学行典/第087卷 > 《移告属县文》前人
## 钦定古今图书集成/理学汇编/学行典/第087卷 > 《移告属县文》前人

“学所以定情理性而积众善者也。”情定于内而行成
于外，善积于心而名显于教。故中人之性，随教而移，
善积则习与性成。唐虞之时，皆比屋而可封，及其废
也，而云可诛，岂非化以成俗，教移人心者哉！自汉氏
失御，天下分崩，江表寇隔，久替王教，庠序之训，废而莫修。今四海一统，万里同轨，熙熙兆庶，咸休息乎太
和之中。宜崇尚道素，广开学业，以赞协时雍，光扬盛
化。